CELEX: 62021CN0316
Language: fi
Date: 2021-05-21 00:00:00
Title: Asia C-316/21: Ennakkoratkaisupyyntö, jonka Raad van State (Belgia) on esittänyt 21.5.2021 – Monument Vandekerckhove NV v. Stad Gent, muina osapuolina Denys NV, Aelterman BVBA

9.8.2021   
            
            
               FI
            
            
               Euroopan unionin virallinen lehti
            
            
               C 320/28
            
         
      Ennakkoratkaisupyyntö, jonka Raad van State (Belgia) on esittänyt 21.5.2021 – Monument Vandekerckhove NV v. Stad Gent, muina osapuolina Denys NV, Aelterman BVBA
      (Asia C-316/21)
      (2021/C 320/27)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Raad van State
      
         Pääasian asianosaiset
      
      
         Kantaja: Monument Vandekerckhove NV
      
         Vastaaja: Stad Gent
      
         Muut osapuolet: Denys NV, Aelterman BVBA
      
         Ennakkoratkaisukysymykset
      
      
                  1)
               
               
                  Onko julkisista hankinnoista ja direktiivin 2004/18/EY kumoamisesta 26.2.2014 annetun Euroopan parlamentin ja neuvoston direktiivin 2014/24/EU (1) 63 artiklan 1 kohdan toista alakohtaa tulkittava yksinään ja yhdessä eurooppaoikeudellisten periaatteiden, nimittäin julkisia hankintoja koskevien yhdenvertaisen kohtelun, syrjimättömyyden ja avoimuuden periaatteiden, soveltamisalan puitteissa siten, että jos hankintaviranomainen toteaa, että yksikkö, jonka voimavaroja talouden toimija käyttää hyväksi, ei täytä valintaperusteita, hankintaviranomainen on velvollinen pyytämään talouden toimijaa korvaamaan kyseisen yksikön tai sillä on mahdollisuus pyytää tällaista korvaamista, jos talouden toimija haluaa tulla valituksi?
               
            
                  2)
               
               
                  Onko olemassa olosuhteita, joissa hankintaviranomaisen yhdenvertaisen kohtelun, syrjimättömyyden ja avoimuuden periaatteiden perusteella, myös hankintasopimusten tekomenettelyn tilanteen mukaan, ei (enää) pidä tai se ei (enää) saa vaatia korvaamiseen ryhtymistä?
               
            
         (1)  EUVL 2014, L 94, s. 65.